Marvel Cinematic Universe: Viides vaihe

**Viides vaihe** () on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Viidenteen vaiheeseen kuuluu kuusi elokuvaa, kuusi uutta Disney+-sarjaa sekä kolme uutta tuotantokautta vanhoille Disney+-sarjoille. Ensimmäisenä elokuvista julkaistiin *[[Ant-Man and the Wasp: Quantumania]]* helmikuussa 2023, kun taas Disney+-sarjoista julkaistiin ensimmäisenä *[[Secret Invasion (minisarja)|Secret Invasion]]* kesäkuussa 2023. Vaihe päättyi kesä-heinäkuussa 2025 Disney+-sarjaan *[[Ironheart (minisarja)|Ironheart]]*. Kevin Feige oli mukana kaikkien vaiheen elokuvien tuottajana ja kaikkien sarjojen vastaavana tuottajana. Hänen lisäkseen Ryan Reynolds, Shawn Levy ja Lauren Shuler Donner olivat mukana tuottamassa *[[Deadpool & Wolverine]]a*, kun taas Marvel Studiosin johtajiin kuuluneet Stephen Broussard ja Nate Moore olivat mukana tuottamassa joitakin vaiheen muista elokuvista.

Edellisten vaiheiden elokuvien ja Disney+-sarjojen päänäyttelijöistä Paul Rudd, Evangeline Lilly, Chris Pratt, Brie Larson, Teyonah Parris, Iman Vellani, Anthony Mackie ja Florence Pugh palasivat näyttelemään Scott Langia / Muurahaismiestä, Hope van Dynea / Ampiaista, Peter Quilliä / Tähtilordia, Carol Danversia / Kapteeni Ihmettä, Monica Rambeau’ta, Kamala Khania / Neiti Ihmettä, Sam Wilsonia / Kapteeni Amerikkaa ja Yelena Belovaa. Uusina päänäyttelijöinä MCU:hun liittyvät elokuvien puolella Ryan Reynolds ja Hugh Jackman, jotka palaavat ''X-Men''-elokuvasarjasta näyttelemään Wade Wilsonia / Deadpoolia sekä James ”Logan” Howlettia / Wolverinea. 

Lisäksi Samuel L. Jackson, Ben Mendelsohn, Tom Hiddleston, Jeffrey Wright, Alaqua Cox, Kathryn Hahn, Hudson Thames, Charlie Cox ja Dominique Thorne palasivat Disney+-sarjoihin näyttelemään Nick Furya, Talosta, Lokia, Seuraaja Uatua, Maya Lopezia / Kaikua, Agatha Harknessia, vaihtoehtoista versiota Peter Parkerista / Hämähäkkimiehestä, Matt Murdockia / Daredeviliä ja Riri Williamsia / Rautasydäntä. Myös Vin Diesel palasi ääninäyttelemään Grootia lyhytelokuvasarjan *[[I Am Groot]]* toiselle tuotantokaudelle.

Viides vaihe on myös yhdessä neljännen vaiheen ja kuudennen vaiheen ohella osa Multiversumi-saagaa.

## Elokuvat




### ''Ant-Man and the Wasp: Quantumania'' (2023)

Scott Lang, Hope van Dyne, Cassie Lang, Janet van Dyne ja Hank Pym päätyvät kvanttimaailmaan ja kohtaavat Kang Valloittajan.

Ennen elokuvan julkaisua Peyton Reed ja Marvel olivat ”toiveikkaita” kolmannen elokuvan toteutumisen suhteen ja olivat keskustelleet mahdollisista tarinaelementeistä. Marraskuussa 2019 Reed sitoutui virallisesti kolmannen *Ant-Man*-elokuvan ohjaajaksi. Samalla Paul Ruddin ja Evangeline Lillyn vahvistettiin palaavan Scott Langin / Muurahaismiehen ja Hope van Dynen / Ampiaisen rooleihin. Huhtikuussa 2020 Jeff Loveness palkattiin käsikirjoittajaksi. Elokuvan virallinen nimi ja näyttelijät vahvistettiin joulukuussa 2020 Disneyn Investor Day -tapahtumassa. Esikuvaukset alkoivat Turkissa helmikuussa 2021, ja varsinaiset kuvaukset alkoivat heinäkuun lopulla Buckinghamshiressa. Kuvaukset päättyivät saman vuoden marraskuussa. Elokuva julkaistiin maailmanlaajuisesti Regency Village Theatressa, Los Angelesissa 6. helmikuuta 2023 ja Pohjois-Amerikassa 17. helmikuuta 2023.

*Ant-Man and the Wasp: Quantumania* sijoittuu vuoteen 2026. Jonathan Majors esiintyy elokuvassa Kang Valloittajan roolissa, esiinnyttyään aiemmin hänen hyväntahtoisen varianttinsa, Jäljellä olevan, roolissa *[[Loki (televisiosarja)|Lokin]]* ensimmäisellä tuotantokaudella (2021). Majors näyttelee myös lukuisia Kangien Neuvostoon kuuluvia variantteja Kangista, mukaan lukien Immortusta, Rama-Tutia ja Vartijaa, elokuvan lopputekstien välissä näytetyssä kohtauksessa, sekä Victor Timelya lopputekstien jälkeen näytetyssä kohtauksessa, jossa myös Tom Hiddleston ja Owen Wilson palasivat *Lokista* tekemään cameoesiintymiset Lokina ja Mobius M. Mobiuksena.

### ''Guardians of the Galaxy Vol. 3'' (2023)

Autettuaan avaruusolentoja ympäri galaksia Peter Quill ja Galaksin Vartijat päätyvät suorittamaan Rocketin menneisyyteen liittyvää vaarallista tehtävää, joka voi olla heidän viimeisensä yhdessä.

Huhtikuussa 2016 Kevin Feige ilmoitti, että kolmas *Guardians of the Galaxy* -elokuva oli kehitteillä. Vuosi myöhemmin James Gunnin ilmoitettiin palaavaan ohjaajaksi ja käsikirjoittajaksi,  mutta heinäkuussa 2018 Disney ja Marvel antoivat Gunnille potkut tämän vanhojen kontroversiaalien Twitter-julkaisujen vuoksi. Maaliskuussa 2019 Disney ja Marvel kuitenkin peruivat päätöksensä ja palkkasivat Gunnin uudelleen ohjaajaksi, vahvistaen myös aiempien elokuvien viiden päänäyttelijän paluut rooleihinsa. Kuvausten kuitenkin kerrottiin alkavan vasta, kun Gunn saisi valmiiksi työnsä DC Extended Universen elokuvan *[[The Suicide Squad: Suicide Mission]]* (2021) ja sen spin-off-sarjan *[[Peacemaker (televisiosarja)|Peacemaker]]* (2022–) parissa. Feige vahvisti vuoden 2019 San Diego Comic-Con Internationalissa elokuvan olevan yhä kehitysvaiheessa. Kuvaukset alkoivat marraskuussa 2021 ja päättyivät seuraavan vuoden toukokuussa. *Guardians of the Galaxy Vol. 3* julkaistiin maailmanlaajuisesti Pariisin Disneylandissä 22. huhtikuuta 2023 ja Pohjois-Amerikassa 5. toukokuuta 2023.

*Guardians of the Galaxy Vol. 3:n* tapahtumat sijoittuvat *[[The Guardians of the Galaxy Holiday Special]]in* (2022) tapahtumien jälkeen. Keskustellessaan elokuvan yhteyksistä Multiversumi-saagaan Feige kertoi *Vol. 3:n* olevan enemmän Vartijoiden oman tarinan päätösosa, ja ettei se ole osa suurempaa maailmanrakentamista, vaikka hän silti piti sitä osana suurempaa ”palapeliä”.

### ''The Marvels'' (2023)

Kriiden avaama siirtymäpiste aiheuttaa Carol Danversin, Monica Rambeaun ja Kamala Khanin voimien kietoutumisen toisiinsa, ja kolmikko vaihtaa paikkoja keskenään voimiensa käytön seurauksena.

Feige vahvisti vuoden 2019 San Diego Comic-Con Internationalissa elokuvan olevan kehitteillä. Tammikuussa 2020 Megan McDonnell osallistui neuvotteluihin elokuvan käsikirjoittamisesta, mutta Fleck ja Boden eivät palanneet jatko-osan ohjaajiksi, joten Marvel Studios etsi uutta naispuolista ohjaajaa. Elokuussa 2020 Nia DaCosta palkattiin ohjaajaksi, ja hän myös osallistui elokuvan käsikirjoittamiseen yhdessä McDonnellin ja Elissa Karasikin kanssa. Elokuvan julkistettiin alun perin työnimellä *Captain Marvel 2* joulukuussa 2020 Disneyn Investor Day -tapahtumassa. Second unit -kuvaukset alkoivat huhtikuussa 2021 New Jerseyssä, ja elokuvan virallinen nimi *The Marvels* paljastettiin toukokuussa 2021. Varsinaiset kuvaukset alkoivat elokuussa 2021 Pinewood Studiosin tiloissa Buckinghamshiressa, ja ne sijoittuivat myös Longcross Studiosin tiloihin Surreyyn, sekä Tropeaan. Elokuvaa kuvattiin myös Los Angelesissa. Kuvaukset päättyivät toukokuussa 2022. *The Marvels* julkaistiin maailmanlaajuisesti Las Vegasissa 7. marraskuuta 2023 ja Pohjois-Amerikassa 10. marraskuuta 2023.

Elokuvan tapahtumat sijoittuvat loppuvuodelle 2026, Disney+-sarjojen *[[Ms. Marvel (minisarja)|Ms. Marvel]]* (2022) ja *Secret Invasion* (2023) tapahtumien jälkeen, Iman Vellanin, Saagar Shaikhin, Zenobia Shroffin ja Mohan Kapurin palatessa kyseisestä sarjasta näyttelemään Kamala Khanin / Neiti Ihmettä, Aamir Khania, Muneeba Khania ja Yusuf Khania. Lisäksi Teyonah Parris, joka näytteli aikuista Monica Rambeau’ta Disney+-sarjassa *[[WandaVision]]* (2021), palaa rooliinsa, Akira Akbarin näyteltyä aiemmin 11-vuotiasta Monicaa ensimmäisessä elokuvassa, minkä lisäksi Lashana Lynch, Tessa Thompson ja Hailee Steinfeld palaavat MCU-rooleihinsa Maria Rambeau’na, Valkyyriana ja Kate Bishopina. Lisäksi Kelsey Grammer näytteli lopputekstien välissä näytetyssä kohtauksessa tohtori Hank McCoyta / Petoa, näyteltyään aiemmin erillistä versiota hahmosta ''X-Men''-elokuvasarjan elokuvissa *[[X-Men: Viimeinen kohtaaminen]]* (2006) ja *[[X-Men: Days of Future Past]]* (2014), ja Lynch näytteli Marian varianttia, joka tunnettiin omassa universumissaan Binarina.

### ''Deadpool & Wolverine'' (2024)

Uransa Deadpoolina lopettanut Wade Wilson joutuu Aikavarianssiviraston (AVV) pidättämäksi, ja liittoutuu vastahakoisen Loganin / Wolverinen kanssa pelastaakseen kotiuniversuminsa, Maan-10005, tuholta.

Disneyn paljastettua joulukuussa 2017 yhtiön aikovan ostaa suurimman osan 21st Century Foxista, Disneyn toimitusjohtaja Bob Iger sanoi, että hahmoa *X-Men*-elokuvasarjan elokuvissa *[[Deadpool (elokuva)|Deadpool]]* (2016) ja *[[Deadpool 2]]* (2018) näytellyt Ryan Reynolds palaisi rooliinsa näyttelemään MCU:hun sijoittuvassa R-ikärajoitetussa (Suomessa 16) elokuvassa, kun taas muut MCU-elokuvat ovat ikärajaltaan PG-13 (Suomessa 12). Joulukuussa 2019 Reynolds vahvisti Marvel Studiosin kehittelevän kolmatta *Deadpool*-elokuvaa. Marraskuussa 2020 Wendy Molyneux ja Lizzie Molyneux-Logelin palkattiin elokuvan käsikirjoittajiksi. Samalla vahvistettiin Reynoldsin palaavan hahmon näyttelijäksi sekä elokuvan R-ikärajoitus. Maaliskuussa 2022 Rhett Reese ja Paul Wernick, kahden ensimmäisen elokuvan käsikirjoittajat, palkattiin tekemään uusi käsikirjoitus, kun taas Shawn Levy paljastettiin elokuvan ohjaajaksi. Zeb Wells, Reynolds ja Levy osallistuivat myös käsikirjoittamiseen. Reynolds tuottaa elokuvan tuotantoyhtiönsä Maximum Effortin kautta, ja Levy oman tuotantoyhtiönsä 21 Laps Entertainmentin kautta, minkä lisäksi myös Lauren Shuler Donner on yksi elokuvan tuottajista. Elokuvan toisessa pääosassa on Hugh Jackman, joka palaa *X-Men*-elokuvasarjasta näyttelemään James ”Logan” Howlettia / Wolverinea. Kuvaukset alkoivat toukokuun 2023 lopulla Lontoossa, mutta ne keskeytettiin heinäkuussa Hollywoodin näyttelijöiden lakon 2023 vuoksi. Kuvaukset jatkuivat jälleen marraskuussa, kun lakko päättyi, ja ne saatiin päätökseen tammikuun 2024 lopulla. Elokuvan virallinen nimi, *Deadpool & Wolverine*, paljastettiin helmikuussa 2024. Feigen mukaan elokuva olisi alku MCU:n ”mutanttien aikakaudelle”. *Deadpool & Wolverine* julkaistiin maailmanlaajuisesti David H. Koch Theaterissa, New Yorkissa, 22. heinäkuuta 2024 ja Pohjois-Amerikassa 26. heinäkuuta 2024.

Elokuvan tapahtumat sijoittuvat suurimmalta osin Maahan-10005 sekä Tyhjyyteen. Maan-10005 tapahtumat sijoittuvat vuoteen 2024, kuusi vuotta *Deadpool 2*:n tapahtumien jälkeen, ja AVV:n ja Tyhjyyden tapahtumat sijoittuvat Disney+-sarjan *Loki* toisen tuotantokauden tapahtumien jälkeen. Morena Baccarin, Rob Delaney, Leslie Uggams, Karan Soni, Brianna Hildebrand, Shioli Kutsuna, Stefan Kapičić ja Lewis Tan palaavat aiemmista *Deadpool*-elokuvista näyttelemään Vanessa Carlyslea, Peteriä, Sokeaa Alia, Dopinderia, Negasonic Teenage Warheadiä, Yukiota, Piotr Rasputinia / Kolossia ja Rustya / Pirstotähteä. Aaron Stanford, Dafne Keen ja Tyler Mane puolestaan palasivat *X-Men* -elokuvasarjan muista elokuvista näyttelemään John Allerdyce / Pyroa, Lauraa / X-23:a ja Victor Creediä / Sapelihammasta, Lisäksi Jennifer Garner palasi näyttelemään elokuvien *[[Daredevil (elokuva)|Daredevil]]* (2003) ja *[[Elektra (vuoden 2005 elokuva)|Elektra]]* (2005) versiota Elektra Natchiosista; Wesley Snipes palasi näyttelemään New Line Cineman *Blade*-elokuvatrilogian (1998–2004) versiota Eric Brooksista / Bladestä; ja Chris Evans (joka näytteli MCU:ssa myös Steve Rogersia / Kapteeni Amerikkaa) palasi näyttelemään Foxin elokuvien *[[Fantastic Four (vuoden 2005 elokuva)|Fantastic Four]]* (2005) ja *[[Fantastic Four: Hopeasurffari]]* (2007) versiota Johnny Stormista / Liekistä. Lisäksi Channing Tatum näyttelee Remy LeBeau’ta / Gambiittia, jota hänen oli alun perin tarkoitus näytellä Foxin tekemättä jääneessä *Gambit*-elokuvassa. Lisäksi Jon Favreau palasi aiemmista MCU-elokuvista näyttelemään Harold "Happy" Hoganina, ja Wunmi Mosaku palasi *Lokista* näyttelemään metsästäjä B-15:tä. *Lokissa* aiemmin esiintyneet Aikavarianssivirasto (AVV) ja olento Alioth esiintyvät myös elokuvassa.

### ''Captain America: Brave New World'' (2025)

Uutena Kapteeni Amerikkana toiminut Sam Wilson joutuu keskelle kansainvälistä selkkausta, ja hänen on löydettävä oikea syyllinen, ennen kuin selkkaus uhkaa muuttua sodaksi.

Huhtikuussa 2021 paljastettiin, että neljäs *Captain America* -elokuva on kehitteillä. Kyseinen elokuva toimii jatkona Disney+-sarjan *[[The Falcon and the Winter Soldier]]* (2021) tarinalle. Sarjan parissa työskennelleet Malcolm Spellman ja Dalan Musson palkattiin elokuvan alkuperäisiksi käsikirjoittajiksi. Rob Edwards toimi myös yhtenä elokuvan kreditoiduista käsikirjoittajista, ja sanoi olleensa elokuvan alkuperäinen käsikirjoittaja. Anthony Mackie vahvistettiin elokuussa 2021 elokuvan pääosan esittäjäksi, Sam Wilsonin / Kapteeni Amerikan roolissa. Julius Onah valittiin heinäkuussa 2022 elokuvan ohjaajaksi. Hän uudelleenkirjoitti käsikirjoituksen yhdessä Peter Glanzin ja Rob Edwardsin kanssa. Elokuva tutkii miten maailma reagoi Wilsonin ryhtymiseen uudeksi Kapteeni Amerikaksi. Myöhemmin saman kuukauden aikana elokuvan viralliseksi nimeksi paljastettiin *Captain America: New World Order*, mutta kesäkuussa 2023 nimeksi vaihdettiin *Captain America: Brave New World*. Kuvaukset aloitettiin maaliskuussa 2023, Trilith Studiosin tiloissa, Atlantassa, ja ne saatiin päätökseen saman vuoden kesäkuussa. Matthew Orton palkattiin joulukuussa uudeksi käsikirjoittajaksi uudelleenkuvauksia varten, jotka toteutettiin touko-kesäkuussa 2024. *Captain America: Brave New World* julkaistiin maailmanlaajuisesti 11. helmikuuta 2025 ja Pohjois-Amerikassa 14. helmikuuta 2025.

*Captain America: Brave New Worldin* tapahtumat alkavat marraskuusta 2026, kaksi vuotta *The Falcon and the Winter Soldierin* tapahtumien jälkeen, ja sijoittuvat pääosin keväälle 2027. Danny Ramirez ja Carl Lumbly palaavat *The Falcon and the Winter Solderista* näyttelemään Joaquin Torresia ja Isaiah Bradleyä, Tim Blake Nelsonin ja Liv Tylerin palatessa *[[The Incredible Hulk]]ista* (2008) näyttelemään Samuel Sternsiä / Johtajaa ja Betty Rossia. Harrison Ford korvaa William Hurtin (joka kuoli vuonna 2022) Thaddeus Rossin näyttelijänä, hahmon muuttuessa elokuvan aikana Punaiseksi Hulkiksi. Lisäksi Sebastian Stan tekee elokuvassa cameoesiintymisen Bucky Barnesina, esiinnyttyään aiemmin toisessa pääosassa *The Falcon and the Winter Soldierissa* Mackien ohella. Elokuvassa esiintyvät myös *[[Eternals (elokuva)|Eternalsista]]* (2021) tutun celestiaali Tiamutin jäänteet, jotka paljastuvat osaksi MCU:ta esitellyn adamantium-metallin lähteeksi. Lopputekstien jälkeen näytetyssä kohtauksessa, Sterns varoittaa Wilsonia multiversumin muiden maailmojen lähestyvästä hyökkäyksestä.

### ''Thunderbolts*'' (2025)

Yelena Belova, Bucky Barnes, John Walker, Alexei Shostakov ja Ava Starr yhdistävät voimansa selvitäkseen Valentina Allegra de Fontainen virittämästä ansasta sekä todistaakseen voivansa olla sankareita.

Kesäkuussa 2022 paljastettiin, että tekeillä on elokuva Ukonnuolista, joka oli sarjakuvissa entisten superroistojen muodostama supersankariryhmä. Jake Schreier oli kiinnitetty ohjaajaksi ja Eric Pearson käsikirjoittajaksi. Syyskuussa 2022 paljastettiin, että Ukonnuoliin tulisivat kuulumaan Florence Pugh’n näyttelemä Yelena Belova, Sebastian Stanin näyttelemä Bucky Barnes / Talvisotilas, Wyatt Russellin näyttelemä John Walker / USAgentti, David Harbourin näyttelemä Alexei Shostakov / Punavartija, sekä Hannah John-Kamenin näyttelemä Ava Starr / Aave. Lee Sung Jin liittyi maaliskuussa 2023 mukaan projektiin uudeksi uusikirjoittajaksi, ja Joanna Calo liittyi helmikuussa 2024 mukaan uudelleenkirjoittamaan käsikirjoitusta. Kuvaukset aloitettiin Trilith Studiosin ja Atlanta Metro Studiosin tiloissa, Atlantassa, helmikuussa 2024, ja ne sijoittuivat myös Utahiin ja New Yorkin osavaltioon. Kuvaukset saatiin päätökseen kesäkuussa 2024. *Thunderbolts** julkaistiin maailmanlaajuisesti Empire Leicester Squarella, Lontoossa, 22. huhtikuuta 2025, ja Pohjois-Amerikassa 2. toukokuuta 2025. Elokuvan nimessä oleva asteriski viittaa elokuvan uuteen, vaihtoehtoiseen nimeen, jonka paljastettiin lopputekstien aikana olevan *The New Avengers*.

*Thunderboltsin** tapahtumat sijoittuvat vuoteen 2027, *Captain America: Brave New Worldin* tapahtumien jälkeen. Olga Kurylenko ja Julia Louis-Dreyfus palaavat aiemmista MCU-medioista näyttelemään Antonia Dreykovia / Urakoitsijaa ja Valentina Allegra de Fontainea, jälkimmäisen uudelleennimetessä Ukonnuolet Uusiksi Kostajiksi, joihin liittyy myös Lewis Pullmanin näyttelemä Bob Reynolds / Vartiomies. Anthony ja Joe Russo ohjasivat lopputekstien jälkeen näytetyn kohtauksen, joka on ennalta näytetty kohtaus *stä* (2026) tapahtumien aikaan. Se sijoittuu 14 kuukautta *Thunderboltsin** tapahtumien jälkeen, ja siinä Ihmenelosten yliulottuvuusalus ilmestyy Maahan-616.

## Televisiosarjat

Kaikki neljännen vaiheen televisiosarjat julkaistiin Disney+:aan, paitsi *Echo*, joka julkaistiin samanaikaisesti sekä Disney+:aan että Huluun ja oli katsottavissa Hulussa 9. huhtikuuta 2024 asti.



### ''Secret Invasion'' (2023)

Nick Furyn ja Taloksen on pysäytettävä skrullit, jotka ovat muodonmuutoskyvyillään soluttautuneet ihmiskunnan keskuuteen.

Syyskuussa 2020 paljastettiin, että Nick Furyyn keskittyvä Disney+-sarja oli kehitteillä, Samuel L. Jacksonin tullessa palaamaan rooliinsa ja Kyle Bradstreetin tullessa toimimaan sarjan pääkäsikirjoittajana ja vastaavana tuottajana. Joulukuussa 2020 Disneyn Investor Day -tapahtumassa sarjan viralliseksi nimeksi paljastettiin *Secret Invasion*, perustuen sarjakuvatarinaan *[[Salainen hyökkäys]]*, ja Ben Mendelsohnin paljastettiin palaavan MCU-elokuvista skrullikenraali Taloksen rooliin. Kuvaukset alkoivat Lontoossa syyskuussa 2021, Ali Selimin ohjatessa sarjan jaksot. Kuvaukset sijoittuivat myös West Yorkshireen ja Liverpooliin ennen kuin ne saatiin päätökseen huhtikuussa 2022. *Secret Invasion* koostuu kuudesta jaksosta, joista ensimmäinen julkaistiin 21. kesäkuuta 2023 ja loput viikoittain 26. heinäkuuta 2023 asti.

*Secret Invasionin* tapahtumat sijoittuvat vuoden 2026 lopulle, yli 30 vuotta *Captain Marvelin* tapahtumien jälkeen. Don Cheadle, Cobie Smulders, Martin Freeman ja O-T Fagbenle palaavat aiemmista MCU-medioista näyttelemään James ”Rhodey” Rhodesia, Maria Hilliä, Everett Rossia, sekä Rick Masonia. Emilia Clarke näyttelee sarjassa aikuista versiota Taloksen tyttärestä, G’iahista, joka oli vielä lapsi esiintyessään elokuvassa *[[Captain Marvel (elokuva)|Captain Marvel]]* (2019), näyttelijöinään Auden L. Ophuls ja Harriet L. Ophuls. Charlotte Baker ja Kate Braithwaite näyttelevät sarjassa Sorenia, Taloksen vaimoa, jota Sharon Blynn näytteli *Captain Marvelissa* ja *[[Spider-Man: Far From Home]]ssa* (2019).

### ''Loki'' kausi 2 (2023)

Loki, Mobius M. Mobius ja metsästäjä B-15 käyvät taisteluun Aikavarianssiviraston (AVV) sydämestä ja etsivät kadoksissa olevia Sylvietä, Ravonna Renslayeriä ja Neiti Minuuttia.

*Lokin* ensimmäinen tuotantokausi koostui kuudesta jaksosta, joista ensimmäinen julkaistiin 9. kesäkuuta 2021 ja loput viikoittain 14. heinäkuuta 2021 asti. Toisen tuotantokauden kehitystyö alkoi marraskuussa 2020. Kyseinen tuotantokausi vahvistettiin virallisesti heinäkuussa 2021, Tom Hiddlestonin palatessa Lokin rooliin. Helmikuussa 2022 Eric Martin valittiin sarjan uudeksi pääkäsikirjoittajaksi, Waldronin jatkaessa kuitenkin yhä yhtenä sarjan vastaavista tuottajista. Kuvaukset alkoivat kesäkuussa 2022, Pinewood Studiosin tiloissa, Iso-Britannissa, Justin Bensonin, Aaron Moorheadin, Dan DeLeeuw’n ja Kasra Farahanin ohjatessa sarjan jaksot. Kuvaukset saatiin päätökseen lokakuussa. *Lokin* toinen tuotantokausi koostuu kuudesta jaksosta, joista ensimmäinen julkaistiin 5. lokakuuta 2023 ja loput viikoittain 9. marraskuuta 2023 asti.

Toisen tuotantokauden tapahtumat alkavat heti ensimmäisen tuotantokauden päätösjakson tapahtumien jälkeen, sijoittuen ajan ja avaruuden ulkopuolelle, vaikka jotkut tapahtumat sijoittuvat menneisyyteen, nykyisyyteen ja tulevaisuuteen. Jonathan Majors palaa *Ant-Man and the Wasp: Quantumaniasta* näyttelemään Victor Timelya.

### ''What If...?'' kaudet 2 ja 3 (2023–2024)

Multiversumin Vartijoiden perustamisen jälkeen, Seuraaja jatkaa vaihtoehtoisten universumien ja niiden sankarien tutkimista. Mutta myöhemmin hän alkaa yhä enemmän puuttua multiversumin asioihin, ja lopulta toiset Seuraajat ottavat tavoitteekseen rankaista häntä siitä.

*What If...?*:n ensimmäinen tuotantokausi koostui yhdeksästä jaksosta, joista ensimmäinen julkaistiin 11. elokuuta 2021 ja loput viikoittain 6. lokakuuta 2021 asti. Marvel Studios Animation oli jo joulukuussa 2019 alkanut toteuttaa sarjalle toista tuotantokautta, kun taas heinäkuussa 2022 vahvistettiin, että sarjalle oli myös tekeillä kolmas tuotantokausi. A. C. Bradley palasi pääkäiskirjoittajaksi toiselle tuotantokaudelle, kun taas sarjan story editorin, Matthew Chaunceyn, paljastettiin joulukuussa 2023 toimivan kolmannen kauden pääkäsikirjoittajana. Bryan Andrews palasi molempien tuotantokausien ajaksi sarjan pääohjaajaksi, Stephan Franckin ohjatessa myös jaksoja molemmille tuotantokausille, ja Jeffrey Wrightin palatessa sarjan kertojana toimivan Seuraajan ääneksi. Toinen tuotantokausi koostuu yhdeksästä jaksosta, jotka julkaistiin päivittäin 22. joulukuuta 2023 alkaen ja 30. joulukuuta 2023 asti. Kolmas tuotantokausi puolestaan koostuu kahdeksasta jaksosta, jotka julkaistiin 22. joulukuuta 2024 alkaen ja 29. joulukuuta 2024 asti.

Toisen tuotantokauden päätösjaksossa nähtiin multiversumi samassa puun kaltaisessa muodossa, johon se muotoiltiin *Lokin* toisen tuotantokauden päätösjaksossa. Monet elokuvien näyttelijöistä palasivat molemmilla tuotantokausilla ääninäyttelemään hahmojaan.

### ''Echo'' (2024)

Maya Lopez on palannut entiseen kotiinsa Tamahaan, Oklahomaan, missä hänen on kohdattava uudelleen menneisyytensä ja perheensä.

*[[Hawkeye (minisarja)|Hawkeyelle]]* (2021) alettiin jo maaliskuussa 2021 toteuttaa Alaqua Coxin näyttelemään Maya Lopeziin / Kaikuun spin-off -sarjaa. *Echo* julkistettiin virallisesti Disney+-päivänä, marraskuussa 2021, jolloin paljastettiin, että Marion Dayre toimii sarjan pääkäsikirjoittajana. Amy Rardin toimii sarjan toisena pääkäsikirjoittajana Dayren ohella. Kuvaukset alkoivat huhtikuussa 2022, ja sijoittuvivat Atlantan metropolialueelle, Social Circleen, sekä Grantvilleen, Georgiaan, ennen kuin ne saatiin päätökseen elokuussa 2022. Sydney Freelandin ja Catriona McKenzien ohjatessa sarjan jaksot. *Echo* koostuu viidestä jaksosta, jotka julkaistiin sekä Disney+:aan että Huluun 9. tammikuuta 2024. Hulussa se oli katsottavissa vain 9. huhtikuuta 2024 asti. Sarja on myös ensimmäinen ”Marvel Spotlight” -sarjoista.

*Echon* tapahtumat sijoittuvat viisi kuukautta *Hawkeyen* tapahtumien jälkeen, toukokuulle 2025, ja johdattavat *in* tapahtumiin. Zahn McClarnon palaa *Hawkeyesta* William Lopezin rooliin, minkä lisäksi Vincent D’Onofrio ja Charlie Cox palaavat aiemmista MCU-medioista näyttelemään Wilson Fiskiä / Kingpiniä ja Matt Murdockia / Daredeviliä. Jeremy Renner esiintyy sarjassa Clint Bartonina / Haukansilmänä / Roninina *Hawkeyesta* otetun arkistokuvamateriaalin kautta, kun taas Richie Palmer, Sr. ja Mary Louise Gemmill ääninäyttelevät takaumakohtauksessa Fiskin vanhempia, Bill ja Marlene Fiskiä, korvaten Domenick Lombardozzin ja Angela Reedin, jotka näyttelivät heitä *[[Daredevil (televisiosarja)|Daredevilin]]* (2015–2018) takaumakohtauksissa.

### ''Agatha All Along'' (2024)

Westview’ssä elänyt Agatha Harkness saa muistinsa takaisin, ja päätyy erään goottiteinin sekä oman noitapiriin avulla yrittämään selviytyä Noitien tiestä ja saamaan voimansa takaisin.

*[[WandaVision]]ille* alettiin lokakuussa 2021 toteuttaa Kathryn Hahnin näyttelemään Agatha Harknessiin keskittyvää spin-offia, Jac Schaefferin palatessa pääkäsikirjoittajaksi ja vastaavaksi tuottajaksi. Heinäkuussa 2024 alkaen, Schaefferiin kuitenkin viitattiin pääkäsikirjoittajan sijasta sarjan showrunnerina. Sarjan julkistettiin alun perin vuoden 2021 Disney+-päivänä nimellä *Agatha: House of Harkness*, kunnes sen nimeä muutettiin useita kertoja. Sarjan lopulliseksi nimeksi paljastui *Agatha All Along*. Kuvaukset alkoivat Trilith Studiosin tiloissa tammikuussa 2023, Schaefferin, Gandja Monteiron ja Rachel Goldbergin ohjatessa sarjan jaksot, ennen kuin ne saatiin päätökseen toukokuussa 2023. *Agatha All Along* koostuu yhdeksästä jaksosta, joista kaksi ensimmäistä julkaistiin 18. syyskuuta 2024 ja loput viikottain, lukuun ottamatta kahta viimeistä jaksoa, jotka molemmat julkaistiin 30. lokakuuta 2024. Sarjan on myös tarkoitus olla kolmas osa trilogiaa, johon kuuluvat myös *WandaVision* sekä *[[VisionQuest]]*, jossa Paul Bettany palaa *WandaVisionista* näyttelemään Valkoista Visionia ja joka tullaan julkaisemaan vuonna 2026, osana MCU:n kuudetta vaihetta.

*Agatha All Along* sijoittuu vuoteen 2026, kolme vuotta *WandaVisionin* tapahtumien jälkeen. Joe Locke näyttelee goottiteini William Kaplania, jonka ruumiiseen on asettunut Billy Maximoffin sielu, jota Julian Hilliard näytteli aiemmin *WandaVisionissa* sekä elokuvassa *[[Doctor Strange in the Multiverse of Madness]]* (2022). Lisäksi Emma Caulfield Ford, Debra Jo Rupp, David Payton, David Lengel, Asif Ali, Amos Glick ja Kate Forbes palaavat *WandaVisionista* Sarah Proctorin, Sharon Davisin, Harold Proctorin, Abilash Tandonin, pizzalähetin ja Evanora Harknessin rooleihin.

### ''Your Friendly Neighborhood Spider-Man'' kausi 1 (2025)

Vaihtoehtoisessa universumissa, Peter Parker on juuri saanut hämähäkkivoimat ja opettelee niiden käyttöä Norman Osbornin opastamana.

Sarja julkistettiin virallisesti Disney+-päivänä, marraskuussa 2021, nimellä *Spider-Man: Freshman Year*, Jeff Trammellin toimiessa sarjan showrunnerina, pääkäsikirjoittajana ja vastaavana tuottajana. Sarjan tyyli muistuttaa varhaisia *[[The Amazing Spider-Man]]* -sarjakuvia. Mel Zwyer, Liza Singer ja Stuart Livingston taas ovat sarjan ohjaajat. Hudson Thames ääninäyttelee Peter Parkeria / Hämähäkkimiestä, tehtyään niin aiemmin myös sarjassa *What If...?*. Joulukuussa 2023, sarjan nimeksi muutettiin *Your Friendly Neighborhood Spider-Man*. *Your Friendly Neighborhood Spider-Manin* ensimmäinen tuotantokausi koostuu kymmenestä jaksosta, jotka julkaistiin ryhmissä 29. tammikuuta 2025 alkaen ja 19. helmikuuta 2025 asti. Lisäksi sarjalle on tekeillä sekä toinen tuotantokausi, joka julkistettiin alun perin nimellä *Spider-Man: Sophomore Year*, että kolmas tuotantokausi.

*Your Friendly Neighborhood Spider-Man* sijoittuu vaihtoehtoiseen universumiin, jossa Norman Osbornista tuli Peter Parkerin mentori Tony Starkin sijasta, ennen ja jälkeen *[[Captain America: Civil War]]in* (2016) tapahtumien. Charlie Cox ja Zach Cherry ääninäyttelevät omia MCU-hahmojaan: Matt Murdockia / Daredeviliä ja Kleviä. Muista aiemmissa MCU-medioissa esiintyneistä hahmoista sarjassa esiintyvät May Parker (ääninäyttelijänä (Kari Wahlgren); Stephen Strange / Tohtori Outo (ääninäyttelijänä Robin Atkin Downes); Carla Connors (Zehra Fazal), joka on naispuolinen versio Curt Connorsista; Otto Octavius (Hugh Dancy); Mac Gargan / Skorpioni (Jonathan Medina); Stark (Mick Wingert); sekä Thaddeus Ross (Travis Willingham). Sarjassa esiintyy myös Marvel Televisionin sarjassa *[[Runaways (televisiosarja)|Runaways]]* (2017–2019) aiemmin esiintynyt Nico Minoru, jota ääninäyttelee Grace Song.

### ''Daredevil: Born Again'' kausi 1 (2025)

Matt Murdock taistelee oikeuden puolesta asianajajana, samaan kun Wilson Fisk tulee valituksi New Yorkin pormestariksi, minkä johdosta heidän entiset identiteettinsä alkavat tulla jälleen esiin ja taistelemaan toisiaan vastaan.

Maaliskuussa 2022 paljastettiin, että uusi Daredevil-sarja oli suunnitteilla, kun Disney oli saanut takaisin Netflixiltä Marvel Televisionin sarjan *Daredevil* oikeudet, ja julkaissut sen Disney+:aan. Toukokuussa Matt Corman ja Chris Ord oli kiinnitetty pääkäsikirjoittajiksi ja sarjan vastaaviksi tuottajiksi. Sarja julkistettiin virallisesti vuoden 2022 San Diego Comic-Con Internationalissa, ja Charlie Coxin sekä Vincent D’Onofrion vahvistettiin palaavan Matt Murdockin / Daredevilin sekä Wilson Fiskin / Kingpinin rooliin. Tuotanto keskeytettiin kesäkuussa käsikirjoittajien lakon vuoksi, jolloin alle puolet sarjan jaksoista oli saatu kuvattua. Syyskuun 2023 lopulla, Marvel Studios päätti tehdä isoja luovia muutoksia sarjaan, erottaen Cormanin ja Ordin pääkäsikirjoittajien paikalta sekä erottaen ne ohjaajat, jotka eivät olleet vielä ohjanneet kaikkia jaksojaan. Osa jo kuvatuista elementeistä päätettiin kuitenkin pitää sarjassa. Michael Cuesta, Jeffrey Nachmanoff ja David Boyd toimivat yhä sarjan kreditoituina ohjaajina. Lokakuussa, Dario Scardapane palkattiin showrunneriksi, jatkaen jo kuvattujen jaksojen työstämistä sekä uusien jaksojen työstämistä Justin Bensonin ja Aaron Moorheadin kanssa, jotka valittiin ohjaamaan sarjan loput jaksot. Kuvaukset jatkuivat jälleen tammikuussa 2024, ja ne saatiin päätökseen huhtikuussa. *Daredevil: Born Againin* ensimmäinen tuotantokausi koostuu yhdeksästä jaksosta, jotka julkaistiin 4. maaliskuuta 2025 alkaen ja 15. huhtikuuta asti. Sarjan toinen tuotantokausi tullaan julkaisemaan keväällä 2026, osana MCU:n kuudetta vaihetta.

*Daredevil: Born Again* sijoittuu aikaan *Echon* tapahtumien jälkeen, ensimmäisen jakson prologin sijoittuessa vuoden 2025 lopulle, ennen kuin hypätään vuoden 2026 lopulle, mistä sarjan tapahtuman jatkuvat vuoden 2027 alkuun. Lisäksi Mohan Kapur ja Tony Dalton palaavat aiemmista MCU-medioista näyttelemään Yusuf Khania ja Jack Duquesneä / Miekkamiestä, Deborah Ann Wollin, Elden Hensonin, Wilson Bethelin, Ayelet Zurerin, Jon Bernthalin ja Susan Varonin palatessa Marvelin Netflix-sarjoista näyttelemään Karen Pagea, Foggy Nelsonia, Benjamin ”Dex” Poindexteriä, Vanessa Marianna-Fiskiä, Frank Castlea / Tuomaria ja Josieta.

### ''Ironheart'' (2025)

MIT:stä erotettu Riri Williams on palannut kotikaupunkiinsa Chicagoon, missä hän ja hänen teknologinen tietämyksensä joutuvat taisteluun taikuutta vastaan.

Joulukuussa 2020 Disneyn Investor Day -tapahtumassa paljastettiin, että Riri Williamsiin / Rautasydämeen keskittyvä Disney+-sarja on kehitteillä, Dominique Thornen tullessa palaamaan rooliinsa elokuvasta *Black Panther: Wakanda Forever*. Huhtikuussa 2021 Chinaka Hodge palkattiin sarjan pääkäsikirjoittajaksi. Ryan Coogler, *Black Pantherin* ja *Black Panther: Wakanda Foreverin* ohjaaja ja käsikirjoittaja, on mukana sarjan toteuttamisessa tuotantoyhtiönsä Proximity Median kautta. Kuvaukset alkoivat Trilith Studiosin tiloissa, Atlantassa, kesäkuussa 2022. Sam Baileyn ja Angela Barnesin ohjatessa sarjan jaksot, ennen kuin ne saatiin päätökseen marraskuussa 2022. *Ironheart* koostuu kuudesta jaksosta, joista kolme ensimmäistä julkaistiin 24. kesäkuuta 2025 ja loput kolme 1. heinäkuuta 2025.

*Ironheart* sijoittuu kuusi kuukautta *Black Panther: Wakanda Foreverin* tapahtumien jälkeen, lokakuun 2025 tienoille. Sacha Baron Cohen näyttelee sarjassa demoni Mefistoa, jonka oli vihjailtu tulevan esiintymään MCU:ssa jo *WandaVisionista* asti.

## Lyhytelokuvat
### ''I Am Groot'' kausi 2 (2023)

Jokainen lyhytelokuva seuraa pikku-Grootiin seikkailuja, kun hän kasvaa ja joutuu ongelmiin epätavallisten olentojen kanssa.

*I Am Grootin* ensimmäisen tuotantokauden kaikki viisi lyhytelokuvaa julkaistiin elokuussa 2022. Heinäkuussa 2022 alettiin toteuttaa toista tuotantokautta, joka koostuu viidestä uudesta lyhytelokuvasta. Kirsten Lepore palaa pääkäsikirjoittajaksi, ohjaajaksi ja vastaavaksi tuottajaksi, Vin Dieselin palatessa jälleen pikku-Grootin ääneksi. *I Am Grootin* toinen tuotantokausi julkaistiin Disney+:aan 6. syyskuuta 2023.

Jeffrey Wright palasi *What If...?*:stä ääninäyttelemään Seuraajaa.

## Näyttelijät ja hahmot

**Lyhenteiden merkitykset**
*Harmaa laatikko tarkoittaa, että hahmon ei ainakaan toistaiseksi tiedetä esiintyvän elokuvassa.
*C tarkoittaa kreditoimatonta cameoroolia.
*V tarkoittaa ääniroolia.

## Vastaanotto
### Budjetit ja tuotot

### Arvostelut
#### Elokuvat

#### Televisiosarjat

## Muut mediat
### ''Marvel Studios: Legends'' kausi 2 (2023–2025)

Sarja julkistettiin joulukuussa 2020 ja sen kerrottiin kertovan sankareiden, roistojen tai esineiden merkittävimpiä hetkiä ajalta Marvel Cinematic Universessa ajalta ennen neljännen, viidennen ja kuudennen elokuvia tai televisiosarjoja. Viidenteen vaiheeseen keskittyvät toisen tuotantokauden ensimmäiset jaksot *Marvel Studios: Legendsistä* julkaistiin 10. helmikuuta 2023. Uudet jaksot keskittyvät Muurahaismieheen, Ampiaiseen, Hank Pymiin ja Janet van Dyneen, Peter Quilliin, Gamoraan, Nebulaan, Rocketiin, Kragliniin, Grootiin, Nick Furyyn, Maria Hilliin, Talokseen ja skrulleihin, Everett Rossiin, James Rhodesiin, Aikavarianssivirastoon, variantteihin, Carol Danversiin, Kamala Khaniin, Monica Rambeau’hun, Multiversumin Vartijoihin, ja Riri Williamsiin.

### ''Marvel Studios: Assembled'' (2023–2025)

Helmikuussa 2021 julkistettiin dokumenttisarja *Marvel Studios: Assembled*. Jokainen sen jaksoista keskittyy yhteen MCU:n elokuvaan tai televisiosarjaan ja kurkistaa näyttelijöiden sekä muun tuotantoryhmän kulissien taakse. Viidennen vaiheen osuus dokumenttisarjasta alkoi, kun *Ant-Man and the Wasp: Quantumanian* kulissien taakse kurkistava spesiaali julkaistiin 19. heinäkuuta 2023. Myös *Guardians of the Galaxy Vol. 3*, *Secret Invasion*, *Lokin* toinen tuotantokausi, *Echo*, *The Marvels*, *Deadpool & Wolverine*, ja *Agatha All Along* saivat omat spesiaalinsa.

## Muut aiheeseen liityvät mediat
* **''[[X-Men ’97]]'' kausi 1**: Marvel Studiosin ja sen ”Marvel Animation”-nimikkeellä julkaistu jatko-osa vuoden 1992 ''X-Men''-animaatiosarjalle (1992–1997). Beau DeMayo toimi kauden pääkäsikirjoittajana, Jake Castorena kauden pääohjaajana, sekä Chase Conley ja Emi Yonemura kauden muina ohjaajina. Monet alkuperäiset sarjan ääninäyttelijöistä palasivat rooleihinsa. *X-Men ’97* ei sijoitu MCU:n ”Pyhälle aikajanalle”, vaikka Feige harkitsi kehitysvaiheen aikana sarjan sovittamista osaksi MCU:ta. Sen sijaan *X-Men '97* sijoittuu samaan jatkumoon alkuperäisen sarjan sekä muiden 1990-luvulla tuotettujen Marvel-animaatiosarjojen kanssa; Marvel Comicsin multiversumissa, jossa *X-Menin* universumia kutsutaan nimellä Maa-92131. Vaikka sarja sijoittuu Pyhän aikajanan ulkopuolelle, sarja lueteltiin Disney+:ssa osaksi MCU:n Multiversumi-saagaa. Tuotantokausi julkaistiin Dinsey+:aan 20. maaliskuuta – 15. toukokuuta 2024.

## Huomioita

## Lähteet